gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
PMI આંક ૪પ મહિનાની ટોચે છતાં બજારની માયૂસી અકબંધ
You need an iframes capable browser to view this content.
આનંદીબહેનના કનેક્શનવાળી અનાર ઇન્ડસ્ટ્રીઝ વિક્રમી સપાટીએ : ઇન્ફી, સન ફાર્મા, વિપ્રો, માઇન્ડ ટ્રી, એલઍન્ડટી ટેક્નૉ, દિલીપ બિલ્ડકોનમાં ઐતિહાસિક બૉટમ : જાહેર ક્ષેત્રની બૅન્કોના શૅરમાં વધતી ગમગીની
શૅરબજારનું ચલકચલાણું - અનિલ પટેલ
ઑક્ટોબર મહિના માટેના પીએમઆઇ ફૅક્ટરી-ડેટા સરસ આવ્યા છે. સપ્ટેમ્બરમાં પીએમઆઇનો આંક પર.૪ હતો એ વધીને પપ.૪ થયો છે જે જાન્યુઆરી ર૦૧૩ પછીના ૪પ મહિનાની ઊંચી સપાટી છે. બીજું, પીએમઆઇ આંક સળંગ પાંચમા મહિને વૃદ્ધિમાં રહ્યો છે. ડિસેમ્બર ર૦૧૩ પછીની આ પ્રથમ ઘટના છે. પીએમઆઇ ડેટાનો આ ટ્રેન્ડ એક રીતે અર્થતંત્રમાં સુધારો બળૂકો બની રહ્યો હોવાની નિશાની કહી શકાય. આમ છતાં, શૅરબજારની માયૂસી યથાવત્ છે. ગઈ કાલે સેન્સેક્સ ૯૭ પૉઇન્ટની વધુ કમજોરીમાં ર૭,૪૩૦ તથા નિફ્ટી ર૯ પૉઇન્ટ ઘટીને ૮૪૮પ નજીક બંધ રહ્યા છે. આ ચાર મહિનાનું નીચું ક્લોઝિંગ લેવલ બહુધા છેલ્લા કલાકની વેચવાલીના પ્રેશરનું પરિણામ છે. ઊંટના ઢેકા જેવી ચાલમાં ઉપર-નીચે થતું માર્કેટ ગુરુવારે છેલ્લા કલાકમાં ૧પપ પૉઇન્ટ જેવું નીચે ઊતરી ગયું હતું. સેન્સેક્સના ૩૦માંથી ર૦ તો નિફ્ટીના પ૧માંથી ૩૩ શૅર ડાઉન હતા. અદાણી પોર્ટ્સ પોણા ટકાની આસપાસની ખરાબીમાં વર્સ્ટ પર્ફોર્મર હતો. હિન્દાલ્કો નિફ્ટી ખાતે બેસ્ટ ગેઇનર બન્યો હતો. માર્કેટ-બ્રેડ્થ રાબેતા મુજબ ખરડાયેલી છે. રોકડું વધુ નબળું હતું. ‘બી’ ગ્રુપ ખાતેની ૭૦ ટકા જાતો માઇનસમાં હતી. એફએમસીજી તથા ટેલિકૉમને બાદ કરતાં બજારના તમામ ઇન્ડાઇસિસ ડાઉન હતા. હેલ્થકૅર, રિયલ્ટી, મિડ કૅપ, સ્મૉલ કેપ, એનર્જી, ઑઇલ-ગૅસ જેવા સેગમેન્ટ સવિશેષ ખરાબ હતા. બૅન્કેક્સ આમ તો ૦.૪ ટકાથી પણ ઓછો ઘટેલો હતો, પણ બૅન્કિંગ ઉદ્યોગના ૪રમાંથી ૩૪ શૅર નરમ હતા. પીએસયુ બૅન્ક નિફ્ટી બે ટકાથી વધુ ખુવાર થયો હતો.
શુગર શૅર સામા પ્રવાહે
બજારની નરમાઈ વચ્ચે શુગર શૅર સામે પ્રવાહે રહ્યા છે. ઉદ્યોગના ૩૮માંથી ૧૧ નરમ હતા. સામે પોની શુગર, ઇરોડ, પિકાડેલી શુગર, રાણા શુગર, ધામપુર, ગાયત્રી શુગર, એમ્પી શુગર, કેસર એન્ટરપ્રાઇઝિસ, કેએમ શુગર, રાવલગાંવ, ઉત્તમ શુગર, રિગા શુગર, થીરૂઅરુણન શુગર, સર શાદીલાલ, સિમ્ભોલી શુગર, શક્તિ શુગર જેવા દોઢ ડઝન શૅર ત્રણથી સોળ ટકા સુધી મીઠા થયા હતા. ખાતર ઉદ્યોગમાં ત્રણ શૅરને બાદ કરતાં બાકીના ૧૭ શૅર ડાઉન હતા. ફાર્મા સેગમેન્ટના ૧૪૩ શૅરમાં એક શૅર વધ્યો તો બે શૅર નરમનો ઘાટ હતો. ક્લોરિસ લાઇફ બીજા દિવસે નબળાઈ જાળવી રાખતાં સાવપાંચ ટકા ડાઉન હતો. હેવીવેઇટ્સ અને ફ્રન્ટ લાઇન કાઉન્ટર્સમાં ઇન્ફોસિસ, વિપ્રો, માઇન્ડટ્રી, સન ફાર્મા, દિલીપ બિલ્ડકોન, મહિન્દ્ર લાઇફ સ્પેસ, એલઍન્ડટી ટેક્નૉલૉજીઝ, વેલકૉર્પમાં એક વર્ષ કે એથી વધુ સમયગાળાની કે ભાવની રીતે ઐતિહાસિક તળિયા બન્યા હતા. લંબોધરા ટેક્સટાઇલ્સ નામનું તણખલું જે વર્ષ પૂર્વે સાતમા આસમાનમાં હતું એ ગઈ કાલે ૮૮ રૂપિયાના તળિયે જોવાયું છે. ઑગસ્ટ ર૦૧પમાં આ શૅર પ૩૮ રૂપિયાની સર્વોચ્ચ સપાટીએ પહોંચ્યો હતો.
પાકિસ્તાની શૅરબજાર ૪ર,૦૦૦ની પાર
પાકિસ્તાની શૅરબજાર ર૦ ઑક્ટોબર બાદ સળંગ ૬ દિવસની નરમાઈમાં ર૧પ૦ પૉઇન્ટના કરેક્શન બાદ સ્ટાન્ડર્ડ ઍન્ડ પુઅર્સ દ્વારા પાકિસ્તાનના રેટિંગને બી-માઇનસમાંથી અપગ્રેડ કરીને બી કરવાની જાહેરાતના પગલે માર્કેટ ગઈ કાલે રનિંગ ક્વોટમાં ૪ર,૧૦૮ની નવી વિક્રમી સપાટી બતાવી ૩ર૧ પૉઇન્ટની આગેકૂચમાં ૪ર,૦૬૪ હતું. બાય ધ વે, ત્રણ દિવસમાં કરાચી શૅરબજાર નીચા મથાળેથી રર૩૬ પૉઇન્ટ ઊંચકાઈ ચૂક્યું છે. તાજેતરમાં ૧ નવેમ્બરે ત્યાં ૧૪૦૬ પૉઇન્ટની તેજી આવી હતી જે ૧૯ મહિનાનો મોટો એક દિવસીય જમ્પ હતો. આ સાથે ચાલુ કૅલેન્ડર વર્ષમાં પાકિસ્તાની શૅરબજાર અત્યારની તારીખે ર૮ ટકા વધી ગયું છે જે આપણા સેન્સેક્સના મુકાબલે પાંચ ગણું રિટર્ન કહી શકાય. સેન્સેક્સ આ ગાળામાં પ.૩ ટકા જ વધ્યો છે. ચાલુ વર્ષે ફેબ્રુઆરીના થર્ડ વીકમાં ત્યાં શૅર આંક ર૯,૭૮૪ થયો હતો જે વર્ષનું બૉટમ છે. માર્કેટ ત્યાંથી માંડ સાડાઆઠ મહિનામાં ૧ર,૩૧૪ પૉઇન્ટ વધી ગયું છે અર્થાત્ ૪૧ ટકાનો ઉછાળો.
જીએનએફસી જંગી વૉલ્યુમ સાથે તૂટ્યો
ગુજરાત રાજ્ય સરકારની ૪૧ ટકા માલિકીવાળી જીએનએફસી ગઈ કાલે લગભગ પ૦ લાખ શૅરના ભારે કામકાજ વચ્ચે ર૦ ટકાની મંદીની સર્કિટમાં ર૧પ રૂપિયા થઈ અંતે ૧૭.૪ ટકાના ધોવાણમાં રરર રૂપિયા નીચે હતો. આ કાઉન્ટર ત્રણ દિવસ પૂર્વે ર૮૪ રૂપિયા હતું. રપ ઑક્ટોબરે ભાવ ર૯ર રૂપિયાની વિક્રમી સપાટીએ હતો. દહેજ ખાતેનો ટીડીઆઇ પ્લાન્ટ બંધ કરવાની ફરજ પડી હોવાના અહેવાલ છે. કંપની પાસે બજારના સત્તાવાળાઓ તરફથી આ અંગે સ્પષ્ટીકરણ માગવામાં આવ્યું છે. કંપનીનાં ત્રિમાસિક પરિણામ પર ગૅસ લીકેજની ગંભીર ઘટના બની હતી. પ્લાન્ટ ઇન્સાઇડર ટ્રેડિંગના કુંડાળામાં પણ કંપનીનો પગ પડી ગયો હોવાની વાતો છે. ડેઝિગ્નેટેડ પર્સનના દાયરામાં આવતાં કંપનીના એક કમર્ચારી એન.વી. રતનાણીએ ૧પથી ર૧ ઑક્ટોબર દરમ્યાન ૧૬ લાખ રૂપિયાના ૭પ૦૦ શૅર બજારમાંથી ખરીદ્યા હતા. ૧૦ લાખ રૂપિયાની લિમિટ કરતાં વધુ એવા આ રોકાણ માટે ઉક્ત કર્મચારીએ જરૂરી વિધિ-પ્રક્રિયા અને પ્રી-ક્લિયરન્સના નિયમની અવગણના કરી હતી.
ઝી સહિત પાંચ શૅરમાં બ્રોકરેજના સેલ-કૉલ
સિટી ગ્રુપ, ડ્યુશ બૅન્ક અને સીએલએસએ જેવા વિદેશી બ્રોકરેજ હાઉસ તરફથી હીરો મોટોકૉર્પ, કૅનેરા બૅન્ક, ટીવીએસ મોટર્સ, ઝી એન્ટરટેઇનમેન્ટ તથા આઇડિયા સેલ્યુલરમાં બેરિશ વ્યુ સાથે સેલ માટેની ભલામણ આવી છે. ટીવીએસ મોટર્સમાં ટાગેર્ટ-પ્રાઇસ
ર૬૦ રૂપિયા, કૅનેરા બૅન્કમાં ર૦પ રૂપિયા, હીરો મોટોકૉર્પમાં ર૯ર૦ રૂપિયા, ઝી એન્ટરપ્રાઇઝમાં ૪૮પ રૂપિયા તથા આઇડિયામાં ૭૦ રૂપિયાની અપાઈ છે. આ નેગેટિવ ન્યુઝ છતાં ગઈ કાલે હીરો મોટોકૉર્પ ઉપરમાં ૩૪૦૦ રૂપિયા થઈ અંતે દોઢેક ટકા વધીને ૩૩૭૦ રૂપિયા બંધ હતો, જ્યારે ટીવીએસ મોટર્સ ૧.૭ ટકા ઘટીને ૩૯૩ રૂપિયા તથા આઇડિયા સેલ્યુલર નજીવા ઘટાડામાં ૭૪ રૂપિયા બંધ હતા. કૅનેરા બૅન્ક પોણા ટકાથી વધુના સુધારામાં ર૯૬ રૂપિયા તો ઝી એન્ટરપ્રાઇઝ સાધારણ વધીને પ૦ર રૂપિયા બંધ રહ્યા હતા.
આઇએલ ઍન્ડ એફએસ એન્જિનિયરિંગ દ્વારા સપ્ટેમ્બર ક્વૉર્ટરમાં આશરે ૮૧ કરોડની રૂપિયા ચોખ્ખી ખોટ સાથે નબળો દેખાવ થતાં શૅર ગઈ કાલે નીચામાં ૪૯ રૂપિયા થઈ અંતે ૫.૯ ટકા ગગડી ૫૦ રૂપિયા નજીક બંધ હતો.
ગુલશન પોલિઑલ્સમાં શૅર વિભાજન માટે પાંચ નવેમ્બરે બોર્ડ મિટિંગની જાહેરાતના પગલે ભાવ ૪૨૮ રૂપિયા વટવી છેલ્લે સાડાત્રણ ટકા વધીને ૪૧૫ રૂપિયા બંધ હતો.
ઇન્ડો એમાઇન્સને અમેરિકન પર્યાવરણ સુરક્ષા એજન્સી તરફથી કેટલીક પ્રોડક્ટસના વેચાણની મંજૂરી મળતાં શૅર ૨૦ ટકાની ઉપલી સર્કિટે ૮૦ પ્લસ  રૂપિયા બંધ હતો. ૫૨,૦૦૦ શૅરના બાયર લાઇનમાં હતા.
પ્રીમિયર એક્સપ્લોસિવ્સ દ્વારા ૨૭ ટકાના વધારામાં ૨૪૦ લાખ રૂપિયાનો ત્રિમાસિક ચોખ્ખો નફો દર્શાવતાં શેર ગઈકાલે ઉપરમાં ૪૦૩ રૂપિયા થઈ છેલ્લે અઢી ટકા વધી ૩૮૨ રૂપિયા રહ્યો હતો.
એમસીએક્સ લિમિટેડ સાતેક ગણા કામકાજમાં ઉપરમાં ૧૩૯૪ રૂપિયા થઈ અંતે ૫.૫ ટકાની મજબૂતીમાં ૧૩૨૨ રૂપિયા બંધ હતો. મહિના પૂર્વે ભાવ ૧૪૨૦ રૂપિયાના શિખરે ગયો હતો.
સ્ટ્રાઇડ સાશન દ્વારા એજીલાના વેચાણના ડીલને લઈ ઊભા થયેલા રેગ્યુલેટરી તથા જનરલ કલેઇમ્સના મામલે માયલોન સાથે સેટલમેન્ટ થયાના અહેવાલે શૅર ચાર ગણા કામકાજમાં ઉપરમાં ૧૧૪૭ રૂપિયા થઈ અંતે સવાસાત ટકાની તેજીમાં ૧૧૨૪ રૂપિયા બંધ હતો.
હિન્દાલ્કો ચાર ગણાથી વધુના વૉલ્યુમમાં ૧૬૬ રૂપિયાની વર્ષની ટોચ બનાવી અંતે ૩.૯ ટકાના જમ્પમાં ૧૬૨ રૂપિયા બંધ હતો. કંપનીનાં ત્રિમાસિક પરિણામો ૧૨મીએ છે.
અનાર ઇન્ડસ્ટ્રીઝ માંડ ૫૦૦ શૅરના કામકાજમાં ૧૧૫ રૂપિયાની ઑલટાઇમ હાઈ બનાવી અંતે ૮ ટકાના ઉછાળામાં ૧૦૭ રૂપિયા બંધ હતો. આ કંપની ગુજરાતના ભૂતપૂર્વે સીએમ આનંદીબહેન પટેલના પુત્ર અને પુત્રીની છે. વર્ષે પૂર્વે ભાવ ૨૨ રૂપિયાના તળિયે હતો.
ઇન્ફોસિસ વૉલ્યુમ સાથે ઘટાડાની ચાલ આગળ ધપાવતાં ૯૬૫ રૂપિયાની દોઢેક વર્ષેની નવી બૉટમ બતાવી અંતે દોઢ ટકાની નરમાઈમાં ૯૬૭ રૂપિયા હતો. ફેસવૅલ્યુ પાંચ રૂપિયા છે.
સન ફાર્મા બમણા કામકાજમાં ૭૦૨ રૂપિયાની વર્ષની નીચી સપાટીએ જઈ છેલ્લે ૧.૪ ટકાની નરમાઈમાં ૭૦૫ રૂપિયા બંધ હતો. ફેસવૅલ્યુ એક રૂપિયા છે. આ શૅર સળંગ ત્રણ દિવસથી ઘટી રહ્યો છે.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.